**Algemeen**

1. Gebak word in ’n gekoopte houer met ’n deurskynende opligdeksel aangebied tensy anders in die riglyne gemeld. Die inskrywingsnommer moet op beide die houer en die deksel aangebring word.
2. Lekkers word in ’n lugdigte houer aangebied soos in die riglyne gespesifiseer. Die inskrywings-nommer moet op beide die houer en die deksel aangebring word.
3. Gepreserveerde produkte word in ’n geskikte glasfles aangebied tensy anders in die riglyne gemeld. Die grootte van die fles word in die riglyne gespesifiseer. Die fles moet voorsien wees van ’n etiket met die produknaam en datum van voorbereiding. Die inskrywingsnommer moet op beide die fles en die deksel aangebring word.
4. Foto’s en skryfkuns word in plastiese lêersakkies geplaas. Die inskrywingsnommer moet op beide die foto/skryfstuk en die lêersakkie aangebring word.
5. Ander artikels moet in ’n stewige plastieksak verpak word. Artikels wat maklik kan beskadig, moet in ’n sak gemaak van borrelplastiek aangebied word. Dit kan ook eers in borrelplastiek toegedraai word voordat dit in ’n plastieksak geplaas word. Die inskrywingsnommer moet op beide die artikel en die sak aangebring word. Indien die artikel ook in borrelplastiek toegedraai is, moet die inskrywingsnommer ook daarop aangebring word.